కొండదిగి వస్తున్న బంగారం ధరలు : 10 గ్రాముల ధర రూ.23530
PNR| Last Updated:       సోమవారం,  1 డిశెంబరు 2014 (11:11 IST)
అంతర్జాతీయ మార్కెట్లో బంగారం ధరల పతనం కొనసాగుతోంది. దీంతో ఈ ధరలు సామాన్య ప్రజలకు సైతం అందుబాటులోకి వచ్చేలా కనిపిస్తున్నాయి. సోమవారం బాంబే స్టాక్ మార్కెట్ ట్రేడింగ్ వివరాల మేరకు.. పది గ్రాముల బంగారం ధర రూ.23530 వద్ద ఉంది.
ఒక వైపు ముడి చమురు ధరలు ఐదేళ్ళ కనిష్ట స్థాయికి పడిపోగా, మరోవైపు లోహాల ధరలు కూడా అదే దారిలో సాగుతున్నాయి. సోమవారం నాటి ఇంటర్నేషనల్ మార్కెట్ సెషన్‌లో ఔన్సు (31.1 గ్రాములు) బంగారం ధర 1,442.90 డాలర్ల (సుమారు రూ.70,825) వద్ద కొనసాగింది. అంటే 10 గ్రాముల బంగారం ధర 23,530 రూపాయలకు చేరింది. వాస్తవానికి దేశవాళీ మార్కెట్‌లో సోమవారం 25,300 రూపాయల వద్ద (ఉదయం 10:30 గంటల సమయంలో) ట్రేడ్ అవుతోంది.
మార్కెట్ నిపుణుల అంచనా మేరకు.. మార్కెట్‌లో ట్రేడింగ్ ఇదే విధంగా ట్రేడ్ అయితే.. మరో 2 వేల రూపాయల వరకు బంగారం ధర తగ్గే ఛాన్స్ ఉన్నట్టు కనిపిస్తోంది. ఇదే సమయంలో అంతర్జాతీయ మార్కెట్ ట్రేడింగ్ తో పోలిస్తే దిగుమతి సుంకాలు, ఇతర పన్నులు, మార్కెట్ కమిషన్లు వగైరాలు బంగారం స్పాట్ రేటుకు కలపాల్సి ఉంటుంది.
సంబంధిత వార్తలు